Ραλλία Χρηστίδου

Βιογραφία

Γεννήθηκε στις 14 Νοεμβρίου του 1979  και μεγάλωσε στο Νέο Ηράκλειο Αττικής. Ο πατέρας της κατάγεται από την Ξάνθη και η μητέρα της από την Κοκκινιά του Πειραιά. Και οι δύο, μικρασιατικής καταγωγής.
Ξεκίνησε μαθήματα κλασικής κιθάρας σε ηλικία 6 ετών στο Εθνικό Ωδείο, από όπου αποφοίτησε στα 22 της χρόνια με βαθμό πτυχίου άριστα παμψηφεί, ενώ συνέχισε σπουδές στα ανώτερα θεωρητικά. 
Έχει κάνει σπουδές φωνητικής, κινησιολογίας και υποκριτικής στο Vocal Studio με την Αρετή Τοπουζίδη καθώς και σπουδές μουσικής παραγωγής και ηχοληψίας. Επίσης, έχει πτυχίο μετα-δευτεροβάθμιας εκπαίδευσης δημόσιου ΙΕΚ με ειδικότητα φοροτεχνικός και πιστοποίηση άδειας ασκήσεως επαγγέλματος.
Εχει κάνει σπουδές Δημόσιας Διοίκησης στη σχολή Κοινωνικών Επιστημών του Ε.Α.Π. 
Από 18 ετών έχει εργαστεί στον ιδιωτικό τομέα ως υπάλληλος γραφείου και αργότερα ως δασκάλα κλασικής κιθάρας σε ωδεία.
Το 2004 συμμετείχε στο μουσικό διαγωνισμό - μουσικό ριάλιτι Fame story και ξεχώρησε εξαιτίας του ταλέντου, της δυναμικής προσωπικότητας, του ήθους και της ακεραιότητας  του χαρακτήρα της, με αποτέλεσμα να  αγαπηθεί ιδιαίτερα από το ευρύ κοινό και να κατακτήσει τη δεύτερη θέση. Έκτοτε δραστηριοποιείται επαγγελματικά στο χώρο της μουσικής στην Ελλάδα και το εξωτερικό και διακρίνεται για την ευρύτητα του μουσικού ρεπερτορίου που υπηρετεί, την μουσικότητα και την έκταση έκταση των ικανοτήτων της φωνής της καθώς και για τον επαγγελματισμό της έχοντας στο ενεργητικό της πολλές συνεργασίες με σημαντικούς καλλιτέχνες, ιδιαίτερες live εμφανίσεις και ραδιοφωνικές επιτυχίες.

Νεαρή ηλικία

Μεγάλωσε στο  Νέο Ηράκλειο Αττικής. Αποφόιτησε από το Αρσάκειο-Τοσίτσειο Λύκειο Εκάλης. Ξεκινά να εργάζεται απο την ηλικία των 18 ετών στον ιδιωτικό τομέα ως υπάλληλος γραφείου σε λογιστήριο ενώ ταυτόχρονα σπουδάζει μουσική στο Εθνικό ωδείο. Στα 21 θα πάρει το πτυχίο της στην κλασική κιθάρα (Ιστορία της Μουσικής, Μορφολογία της Μουσικής, Θεωρία, Αρμονία, Πιάνο) συνεχίζοντας τις σπουδές της στα ανώτερα θεωρητικά ενω ταυτόχρονα εργάζεται ως υπάλληλος στον ιδιωτικό τομέα και ξεκινάει σπουδες σε δημόσιο ΙΕΚ για να λάβει αργότερα πτυχίο φοροτεχνικού. Την ίδια περίοδο τραγουδάει ημι-επαγγελματικά με την μουσική ομάδα του πολιτισμού του δημου Ν. Ηρακλείου "Νάστρα" και ξεχωρίζει για τις μουσικές και φωνητικές της δυνατότητες.

Το Fame Story

Το Μάρτιο του 2004 γίνεται δεκτή στον μουσικό διαγωνισμό - μουσικό ριάλιτι Fame story όπου ξεχωρίζει και κατακτά τη δεύτερη θέση και την αγάπη του κόσμου. Αμέσως μετά το τέλος του ριάλιτι τον Ιούνιο του 2004 συμμετέχει ως η πρώτη τη τάξει γυναίκα τραγουδίστρια στην περιοδεία του Fame Story Band σε ολόκληρη την Ελλάδα, στις μεγαλύτερες πόλεις των Η.Π.Α, Καναδά και οι εκδηλώσεις αγάπης του κοινού ήταν πρωτοφανείς. Οι ζωντανές αυτές εμφανίσεις στέφθηκαν με απόλυτη επιτυχία. Σε διάστημα 90 ημερών πραγματοποιήθηκαν 85 εμφανίσεις.

Η άνοδος

Το καλοκαίρι του 2005  κυκλοφόρησε η πρώτη της δισκογραφική δουλειά από τη Heaven, με τον τίτλο "Με το βλέμμα της καρδιάς", και σημειώνει μεγάλη δισκογραφική επιτυχία. Το single  "Εγώ για σένα¨ του δίσκου "Με το βλέμμα της καρδιάς" κατακτά τη Νο1 θέση στο ραδιοφωινό air play για 4 συνεχείς μήνες. Στον ίδιο δίσκο βρίσκονται επίσης τραγούδια που ξεχώρισαν ραδιοφωνικά όπως το " Έισαι μακριά" και το "Ισως".

Πολιτική

Η Ραλλία Χρηστίδου είναι υποστηρίκτρια του ΣΥΡΙΖΑ από το 2004 και μέλος της Οργάνωσης Μελών Σύριζα και μέλος του Δικτύου Πολιτών Ηρακλείου Αττικής απο το 2011. Επιθυμώντας να δηλώσει ανοιχτά την υποστήριξή της στον ΣΥΡΙΖΑ ήταν υποψήφια στη λίστα της Β' Αθηνών στις εκλογές του Σεπτεμβρίου του 2015 σε μη εκλόγιμη θέση, στη θέση 22 επί συνόλω 48. Είναι μέλος του Ινστιτούτου Εναλλακτικών Πολιτικών Ε.Ν.Α.. Τον Μάρτιο του 2019 ανακοίνωσε την υποψήφιότητά της με τον ΣΥΡΙΖΑ στις ευρωεκλογές 2019. 
Στις βουλευτικές εκλογές του 2019 εξελέγη βουλευτής στην περιφέρεια Β3' Νότιου Τομέα Αθηνών. Μετά την εκλογή της δήλωσε πως σταματά το τραγούδι, προκειμένου να αφοσιωθεί στην πολιτική. Στις 18 Ιουλίου 2019 εξελέγη γραμματέας της Βουλής λαμβάνοντας 282 ψήφους.